Viertl Adalbert 



Irta A. Aigner Lajos. 



Lapunknak egyik tisztelt munkatársát, hazai entomologiánk- 

 nak egyik kiváló bajnokát, széles körökben ismert lepidopterologust 

 és coleopterologust, a halál kiragadta az élők sorából. 



Viertl Adalbert 1831. jul. 15-én született Slavacinban 

 Morvaországban. Négy éves korában, atyja elhalálozván, annak 

 mostohatestvére Csehországba hozatta s ott erdésznek neveltette. 

 De 1850-ben nevelő atyjának akarata ellenére katonúnak állott be. 

 Lassankint felvitte az első osztályú századosságig ; de Königgrátznél 

 kapott sebe következtében kénytelen volt 1874-ben nyugalomba 

 vonulni. A véletlen úgy hozta magával, hogy Pécsett telepedett le. 

 Ugyanis a 17. vadászzászlóalj, melyben akkor szolgált, a villa- 

 francai béke után Olaszországból Pécsre jött állomásra. Itt azután 

 megismerkedett egy hölgygyei, kit 1861-ben nőül vett s ki őt 

 hazánkhoz kötötte. Hosszas betegség után meghalt 1900. feb. 4-én. 



Már zsenge gyermekkorában szorították a rovargyűjtésre, 

 mely foglalkozás később, erdészgyakornok korában, midőn az 

 egész napot az erdőben töltötte, szokásává, sőt szükségévé vált 

 elannyira, hogy mint katonatiszt a gyűjtést szakadatlanul folytatta; 

 így 1864-ben Ungarisch-Brodban, 1865-ben Brünnben, 1866-ban 

 Pécsett, 1867-ben Brody- és Stanislavban, ahol lengyel lepkészeti 

 tekintélyekkel ismerkedett meg s azok ösztönzésére odavaló gyűj- 

 téseit közölte is. 1 ) 1869— 70-ben újra Brünn mellett, Karthausban, 



l ) Przycznek do fauny Galicyi : Rocznik komisyi fizyógr. Kraków 

 1871. 57—69. 1, 



1872-ben pedig Tarnow és Krakkóban gyűjtött s 1874-ben Pécsre 

 már igen tekintélyes gyűjteménynyel jött. 



Itt az egész környéket alaposan átkutatta és közel 700 Mac- 

 rolepidoptera-fajt s 70 fajváltozatot szedett össze, beleértve 62 oly 

 fajt és fajváltozatot, melyet entomologus előde Nendtvich 

 Tamás pécsieknek mondott volt, de a melyeket V i e r 1 1 ott nem 

 talált. Ennek okát ő részben a változott talajviszonyokban látta, 

 a mennyiben a hajdan Pécs táján levő mocsarak lecsapolásával 

 sok állatnak tenyészési feltételei megszűntek. 



